Dan me se rej tiꞌnuu,
ne̱ nanij nij síí tucuꞌyón snana̱ Jesús tuꞌva na laguaná,
ga̱a ne̱ catúj nij soꞌ rihoo,
ga̱a ne̱ cavii nij soꞌ caꞌanj nij soꞌ chumanꞌ Capernaum a.
Dan me se a̱j guun rmi̱ꞌ rihaan na laguaná yoꞌ,
ne̱ ataa nama̱n Jesús rihaan nij soꞌ a.
Ne̱ cavii nana̱ yuva̱a̱,
ne̱ uxrá nariꞌ nucuaj ndoꞌo na laguaná yoꞌ a.
Ne̱ dan me se ꞌu̱nꞌ kilómetro tucuachéé nij soꞌ rihoo rihaan na,
ga̱a ne̱ queneꞌen nij soꞌ se vaa chéé Jesús rihaan na ꞌnaꞌ soꞌ,
ne̱ ga̱a nichrunꞌ soꞌ rihaan rihoo yoꞌ,
ne̱ cuchuꞌviꞌ ndoꞌo nij soꞌ a.
Tza̱j ne̱ cataj Jesús rihaan nij soꞌ a:
―ꞌU̱nj me ado̱nj.
Se̱ chuꞌviꞌ soj maꞌ ―taj Jesús a.
Cheꞌé dan guun niha̱ꞌ uxrá rá nij soꞌ,
ne̱ nu̱ꞌ catúj Jesús rá rihoo,
ne̱ nu̱ꞌ cuchiꞌ rihoo tuꞌva na laguaná rej va̱j nij soꞌ a.